Axxam aqdim d win yettwabnan zik-nni, amdan yesɛa tikti d wallalen i yellan deg ugama yessemres-iten akken ad yeddari i yitij n unebdu d usemmiḍ n tegrest, iwakken ad yidir. D leḥyuḍ yebnan s ṭṭub, iseqqfen s usɣar d uqermud , d lejdud-nneɣ i t-yebnan wa yettaǧǧa-t-id i wa, aṭas n tsutiwin i yeddren deg-s , yessdukkel iɛeggalen n twacult , ttidiren deg yiwen wadeg, tlata tsutiwin i yellan deg-s : amɣar d temɣart , argaz d tmeṭṭut d warraw-nsen , ssensasen irmad n tudert n yal ass akka am : asewwi , assired, asendu , d yirmad idelsanen akka am : aẓeṭṭa , asiwel n tmucuha , asiwel n yisefra, icewwiqen  Axxam aqdim d idles d tigemmi macci kan d tiɣerɣert neɣ d laḥyuḍ neɣ d sqef ibedden .